**Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/15)**

* ovim pravilnikom utvrđuju se vrste teškoća učenika s teškoćama u razvoju na temelju kojih učenici ostvaruju pravo na primjerene programe školovanja i primjerene oblike pomoći školovanja.

**Orijentacijska lista vrsta teškoća**

**skupina 3. oštećenja jezično-govorne glasovne komunikacije i specifične teškoće u učenju**

**3.1. poremećaji jezično-govorne glasovne komunikacije (glas, govor, jezik) su oni u kojih je zbog organskih i funkcionalnih oštećenja komunikacija govorom otežana ili izostaje.**

podskupine:

3.1.1. poremećaji glasa,

3.1.2. jezične teškoće,

3.1.3. poremećaji govora,

3.1.4. komunikacijske teškoće.

3.2. specifične teškoće u učenju su smetnje u području:

3.2.1. čitanja (disleksija, aleksija),

3.2.2. pisanja (disgrafija, agrafija),

3.2.3. računanja (diskalkulija, akalkulija),

3.2.4. specifični poremećaj razvoja motoričkih funkcija (dispraksija)

3.2.5. mješovite teškoće u učenju,

3.2.6. ostale teškoće u učenju.

**Preporuke za rad**

**DJECA S GOVORNO JEZIČNIM POREMEĆAJIMA**

**Kako uspješnije poučavati djecu s jezično-govornim teškoćama**

* Djeca mogu ovladati svim sadržajima ako im se ni učine JEZIČNO dostupnima,
* potrebno je provoditi METODIČKE prilagodbe,
* potrebna je podrška STRUČNIH službi: logopeda i psihologa, kod izrade INDIVIDUALIZIRANOG programa,
* pomoći djetetu S ORGANIZACIJOM OBVEZA I PLANIRANJEM VREMENA (posebice kod djece s disleksijom i brzopletošću).

**Kako pomoći učeniku s jezično-govornim teškoćama:**

* Uvažiti potrebu za produženim vremenom za rješavanje zadataka,
* Reducirati pismena ispitivanja, preferirati usmeni vid ispitivanja, provjeravati je li učenik razumio uputu, uputu ponoviti, usmjeravanje na ključne dijelove teksta,
* Ispitivanje najaviti roditeljima,
* Izbjegavati čitanje pred razredom (kod disleksije i mucanja),
* Ocjenjivati sadržaj, a ne rukopis (kod disgrafije),
* Ne prozivati učenika ukoliko se sam ne javi (mucanje),
* Koristiti sažete tekstove, upute jednostavne, jednoznačne, izbjegavati inverziju,
* Koristiti multisenzorički pristup u učenju, odrediti stil učenja koji najviše odgovara djetetu,
* Dodatna objašnjenja za nepoznate riječi, olakšati učenje nagovještavajući djetetu (roditelju) sadržaj koji će se obrađivati,
* Povećati font slova, odvajati redove dvostrukim proredom, poravnati po lijevoj margini,
* Tekst organizirati u manjim cjelinama, s cjelovitim, ali jednostavnim rečenicama (bez natuknica),
* Provjeriti je li dijete uzelo odgovarajući školski pribor, je li zabilježilo zadaću!
* Osigurati ponavljanje naučenog u različitim aktivnostima, povezivanje s komplementarnim znanjima u drugim predmetima

**Metodološke smjernice**

* Temu započeti predraspravom: daje uvid u djetetovo trenutno znanje i usvojenost koncepata teme koju obrađujete – među ostalim, razvijamo vještine argumentirane rasprave. Završite refleksijom (Što smo naučili?)
* Iznosite uputa na jasan način- naglasiti povezanost znanja sa svakodnevnim životom, odgovarajući s obzirom na kognitivne sposobnosti i konceptualnu predočivost; upotreba vizualizacije, uručaka umjesto pisanja po ploči.
* Kombinacija različitih vrsta aktivnosti kako bi omogućili dobro usvajanje željenog sadržaja.
* Djetetu s jezičnim teškoćama osigurati više vremena za izradu zadataka, ali i poučiti dijete kako će to vrijeme učinkovito iskoristiti
  + 3P model: planiranje, pisanje i provjeravanje (Ried, 2013).
* Odredite prioritet: sadržaj ili pravopis!
* Povratne informacije su najučinkovitije 1:1!